สวัสดีค่ะ รบกวนสอบถามว่ามีตกขาวสีน้ำตาล คล้ายเลือดจางๆ เป็น 2 วันแล้วค่ะมีเพศสัมพันธ์วันอาทิตย์ มีตกขาววันอังคาร เป็นมา 2 วันแล้วค่ะ สาเหตุเพราะอะไรคะ แล้วควรต้องไปพบแพทย์ไหมคะ
สวัสดีค่ะ ในกรณีนี้อาจเป็นตกขาวปนเลือด ซึ่งเกิดจาก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ผลข้างเคียงจากการใช้ยาคุมกำเนิดแนะนำไปพบสูตินรีแพทย์ค่ะ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปในขณะนี้ควรงดการมีเพศสัมพันธ์ไปก่อน ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง